Document ID: 31992D0452

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιουλίου 1992 για την κατάρτιση των καταλόγων των ομάδων συλλογής εμβρύων οι οποίες έχουν εγκριθεί σε τρίτες χώρες για την εξαγωγή εμβρύων βοοειδών στην Κοινότητα (92/452/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 89/556/ΕΟΚ του Συμβουλίου της 25ης Σεπτεμβρίου 1989 για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικιδίων βοοειδών (1), όπως τροποποιήθηκε τελευταία από την απόφαση 90/425/ΕΟΚ (2), και ιδίως το άρθρο 8,
Εκτιμώντας:
ότι ο κατάλογος των τρίτων χωρών από τις οποίες τα κράτη μέλη επιτρέπουν την εισαγωγή εμβρύων βοοειδών καταρτίστηκε στην απόφαση 91/270/ΕΟΚ της Επιτροπής (3)-
ότι στην παρούσα φάση είναι αναγκαίο να καταρτιστεί ένας κατάλογος των εγκεκριμένων ομάδων συλλογής εμβρύων σε κάθε τρίτη χώρα από τον κατάλογο που καταρτίστηκε στην απόφαση 91/270/ΕΟΚ-
ότι έχει διαπιστωθεί ότι οι κτηνιατρικές υπηρεσίες των τρίτων χωρών που περιλαμβάνονται στον κατάλογο που καταρτίστηκε με την απόφαση 91/270/ΕΟΚ είναι δεόντως αρμόδιες και διενεργούν επαρκείς ελέγχους των ομάδων συλλογής των εμβρύων οι οποίες δρουν στο έδαφός τους και οι εν λόγω κτηνιατρικές υπηρεσίες έχουν δεσμευτεί να εγκρίνουν για συλλογή, μεταποίηση και αποθήκευση εμβρύων βοοειδών για εξαγωγή στην ΕΟΚ μόνο τις ομάδες οι οποίες ανταποκρίνονται πλήρως στις απαιτήσεις των κεφαλαίων Ι και ΙΙ του παραρτήματος Α της οδηγίας 89/556/ΕΟΚ-
ότι οι κτηνιατρικές υπηρεσίες των τρίτων χωρών του καταλόγου έχουν δεσμευτεί να αποσύρουν την έγκριση από τις ομάδες συλλογής εμβρύων εάν οι εν λόγω ομάδες δεν τηρούν πλέον έναν ή περισσότερους από τους όρους της έγκρισης και να κοινοποιούν στην Επιτροπή αυτές τις αλλαγές-
ότι οι αρμόδιες κτηνιατρικές αρχές ορισμένων τρίτων χωρών του καταλόγου δεν διαβίβασαν στην Επιτροπή κατάλογο εγκεκριμένων ομάδων συλλογής εμβρύων και θα πρέπει να παρασχεθούν στην Επιτροπή νέα στοιχεία- ότι είναι αναγκαίο να επανεξεταστεί και να τροποποιηθεί αυτή η απόφαση-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη εισάγουν έμβρυα από τρίτες χώρες μόνον εάν έχουν συλλεγεί, μεταποιηθεί και αποθηκευθεί από μία ομάδα συλλογής εμβρύων που περιλαμβάνεται στους καταλόγους του παραρτήματος της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη. Βρυξέλλες, 30 Ιουλίου 1992.

Labels: 0
3
5
6